Charlie Vickers

Charlie Vickers (Melbourne, Australia, 1992ko urriaren 24an) aktore australiarra da. Vickers batez ere ezaguna da Medici (2018) drama historikoan, Palm Beach filmean (2019) eta Prime Videoren Eraztunen jauna: Boterearen eraztunak (2022) fantasiazko telesainean jokatutako rolengatik.
Articles with hCards
Australiako aktoreak

Bizitza eta hezkuntza 
Charlie Vickers Melbourneko St. Kilda barrutian jaio zen 1992an, baina Geelongen hazi zen (Victoria). Melbourneko RMIT Unibertsitatean arte-gradu baterako ikasi zuen, eta afizionatuen antzerkian parte hartu zuen, Stephen Sondheimen Sweeney Todd antzezlaneko epaile rola barne. Geroago, Erresuma Batuko antzerki eskola batean sartzeko probak egin zituen, Sydneyn. 

Ikasketekin jarraitzeko, Vickers Londresera (Ingalaterra) joan zen, eta han Royal Central School of Speech and Drama eskolan sartu zen. 2017an graduatu zen.

Karrera 
Vickersek 2018an egin zuen debuta, Guglielmo Pazzi pertsonaiarekin,  Netflix-en Medici telesaileko zortzi ataletan. 2019an, Rachel Ward-ek zuzenduriko Palm Beachen filmean hartu zuen parte Danen rola jokatuz. 2020an, Douglas Ray-ren thriller-en filmean, Death in Shoreditch filmean agertu zen Vickers, Andrews izeneko baten rola jokatuz.

2022an, Vickersek Sauron pertsonaia ezagunaren rola jokatu zuen Tolkienen munduan inspiraturiko Eraztunen jauna: Boterearen eraztunak telesailean. Bigarren atalean agertu zen lehenbizikoz, Morfydd Clarkekin batera. Kontua da Vickersek Halbrand izeneko gizaki baten rola jokatzen duela, eta aktoreak hirugarren atala arte ez zuela jakin Halbrand hori benetan Sauron zela. Hasierako urpeko eszenek eskatzen zutena behar bezala prestatzeko Vickers bortz egunez ibili zen Tongariro Parke Nazionalean, Zeelanda Berrian, murgiltze librea ikasten. Vickers lasterkari gogotsua da. Zenbait triatloi eginak ditu, eta 5-10 km egin ohi ditu astean behin baino gehiagotan.

2022an ere bai, Holly Ringland-en The Lost Flowers of Alice Hart eleberriaren egokitzapen batean hartu zuen parte Vickersek.

Filmografia

Filmak

Telebista

Argazkiak

Erreferentziak

Kanpo estekak 

 Charlie Vickers IMDb-n

Melbournetarrak